אוקראינה השתתפה בתחרות הזמר של האירוויזיון כ-16 פעמים, החל מהצטרפותה בשנת 2003, כששלחה את אלכסנדר פונומריוב עם השיר "Hasta la Vista". באותה מהדורה, הגיעה אוקראינה למקום ה-14 עם 30 נקודות. אוקראינה זכתה בתחרות האירוויזיון פעמיים; באירוויזיון 2004 עם "Wild Dances" משל רוסלנה, ובאירוויזיון 2016 עם "1944" משל ג'מאלה. לאחר הניצחונות, אירחה אוקראינה בשטחה את אירוויזיון 2005 ואת אירוויזיון 2017 בהתאמה. אוקראינה היא המדינה היחידה ממזרח אירופה שזכתה בתחרות יותר מפעם אחת. פרט לחמש המדינות הגדולות של האירוויזיון (ספרד, איטליה, גרמניה, צרפת והממלכה המאוחדת), אוקראינה היא המדינה היחידה שצלחה את שלבי חצאי הגמר במרוצת השנים. אוקראינה הגיעה שבע פעמים לעשירייה הפותחת בגמר האירוויזיון.